**Imaéjjel 2019**

**Megbocsátás**

**FORGATÓKÖNYV**

**A terem előkészítése:**

Nyomtassuk ki a mellékletben található terem előkészítése mappából a képeket válogatva, vagy teljes egészében, és helyezzük el azokat a teremben jól látható helyen, hogy a fiatalok érkezésekor, vagy a szünetekben legyen mit olvasgatniuk, ezzel is ráhangolódva az imádságra.

A mellékletben található képek javaslatként szolgálnak, szabadon választhatók másféle imamotivációs képek, írások.

**2100 – KÖSZÖNTÉS- FELVEZETÉS-INFÓ**

Köszöntelek titeket a 2019.-es imaéjjelen. Ki vett már részt közületek korábban (kézfelemeléssel jelezni)? Azok kedvéért, akik először vannak, elmondanám, hogy egész éjszaka imádkozni fogunk meg szokott és nem meg szokott formában. Nem lehetetlen feladat ez, a példát erre Jézustól vettük, amikor az egész éjszakát végigimádkozta, mert arra volt szüksége.

Persze lesznek szünetek is, nem kell megijedni, de most arra szeretnélek kérni titeket, hogy tegyetek félre mindent és, ha ideszántátok ezt az éjszakát, akkor tényleg koncentráljatok az Úrra, mert Ő az, akire igazán szükségünk van.

Technikai információk: wc, kaja, ivóvíz, szabályok stb.

**2105 – ISMERKEDÉS**

Ismerkedős játékok

1) NÉVLÁNC vagy ALLITERÁLÓ NÉVLÁNC

A kezdő játékos elmondja a nevét, majd a mellette állónak már az előző nevet és utána a sajátját is el kell mondania. A harmadik játékosnak már két nevet kell bemondania és utána a sajátját is, és így tovább. A sorban utolsó játékos már mindenki nevét fel kell, hogy sorolja, mielőtt elárulná a sajátját.

A játék színesíthető úgy, hogy mindenki egy alliteráló őrá illő melléknevet tesz a neve elé, pl: Válogatós Veronika, Igazságos István, stb. A játék így érdekesebb, és a jellegzetes nevek is jobban megmaradnak a játékosok emlékezetében.

2) ELLENTÉTPÁROS JÁTÉK

A játék elején két csoportra kell osztani a fiatalokat. Fiúk-Lányok. Ez után a játékvezető sorolja az alábbi ellentétpárokat úgy, hogy jelzi, melyik fogalom melyik csoport helyén van (pl. bal-reálos; jobb-humános), és amelyiket igaznak érzi magára a fiatal, úgy váltson csoportot.

1.Reálos-Humános

2. Hideg-Meleg

3. Csoki-Hús

4. Gitár-Zongora

5. Bicikli-autó

6. Insta-Facebook

7. Reggel-este

8. Vígjáték-Akció

9. Kutya-Macska

10. Falu-Város

11. Erdő-Tó

12. Banán-Alma

13. Kávé-Tea

14. Diák-Melós

15. Okos-szép

16. Sport-könyv

17.Türelmes- Türelmetlen

18. Vezető-segítő

19.Sértődékeny –alázatos

20. Harcos – Békés

21. Anyu-Apu

22. Lusta- Stréber

23. Bátor-Félénk

24. Tél –Nyár

3) +SÉTÁLÓS JÁTÉKOK

Ebben a játékban a fiataloknak folyamatosan mozogniuk kell. A játékvezető elmondja a fiataloknak, hogy instrukciókat fog mondani nekik, amiket követniük kell. Egy-egy feladatra hagyni kell legalább 30 másodpercet és akkor jöhet a váltás.

• Fogj kezet és mutatkozz be

• Mosolyogj rá mindenkire a szemébe nézve.

• Fogjátok meg a jobb vállát annak, akivel találkoztok és mosolyogjatok rá

• Üssétek össze a bal bokátokat.

• Keressetek párt magatoknak, és egyezzetek meg egy szópárban.

• Mondjatok egy nem hétköznapi köszöntést annak, akivel találkoztok

• Hunyjátok be a szemeteket, és úgy keressétek meg a tömegben hang alapján kommunikálva azt, akivel közös szópárotok van

• keress egy párt, figyeljétek meg jól egymást. Ha ez megtörtént, akkor forduljatok egymásnak hátat, és változtassatok meg magatokon három dolgot. Ha ez megtörtént, akkor forduljatok vissza, és találjátok meg a másikon a változásokat.

• e. keress egy párt, egy perc alatt mutatkozz be neki, majd ő is mutatkozzon be neked. ha ez megtörtént, akkor keressetek egy másik párt, és mutassátok be a párotokat a másik párnak.

**2120 - ÉNEKLÉS**

**2140– KEGYELEM**

 5 perces tanítás a kegyelemről

Kegyelem kör – mid van, amit nem érdemelsz, mégis megkaptad ajándékba? Adj hálát érte!

**Kellékek:** a 4-es lapokra különböző fogalmakat felírni, pl. család, munka, ész stb., kirakni a teremben szétszórva.

Feladat: A fiatalok csendben álljanak meg egy egy állomásnál, amiről úgy érzik, hogy kegyelem az életükben és adjanak hálát érte

 **Kiscsoport –**

* Beszélgessetek a kegyelmi ajándékokról, mi az, ami van, mi az, ami hiányzik.

Imaközösség - a kegyelmi ajándékokért a kiscsoportban.

**2220  ÉNEKLÉS**

**2240 –SZÜNET**

**2300– MEGBOCSÁTÁS**

5 perces tanítás a Megbocsátásról

Egyéni Ima – gondold végig, ki bántott meg téged, kire haragszol. Vidd Isten elé, és bocsáss meg neki, engedd el.

**Kiscsoport –**

* Mivel tudnak téged megbántani?
* Miért haragszol magadra?
* Imaközösség - kérjük Istent, hogy tudjunk megbocsátani, és tudjuk elengedni, ha valaki megbánt minket.

Egyéni Ima - bocsáss meg magadnak, mert Isten is megbocsájt. Vidd isten elé azt, amiért haragszol magadra.

**2340– ÉNEKLÉS**

**0000 - SZÜNET**

**0020 – BOCSÁNATKÉRÉS**

5 perces tanítás a Bocsánatkérésről

Egyéni ima – vedd számba, hogy kit mivel bántottál meg. Kérd Isten bocsánatát. (ne felejts el az illetőtől is bocsánatot kérni)

**Kiscsoport –**

* Mivel szoktál megbántani másokat?
* Mi az oka ennek?

Hibáim –

Feladat: mindenkinek adunk egy papírt, egy csipeszt és egy tollat. a papír tetejére rá van írva: hibáim. Írja oda a nevét az illető, majd alá azt, amit hibának lát magában. Feladat az, hogy séta közben imádkozzanak egymás hibáiért az alapján, amit ráírtak.

**Kellékek: Toll, papír, csipesz**

**0100– ÉNEKLÉS**

**0120– SZÜNET**

**0140– BŰNBÁNAT**

5 perces tanítás a bűnbánatról.

Egyéni ima – vedd számba magadban a bűneidet, azt, hogy mivel bántod Istent. Gondold végig, mit tehetnél ellene és kérd ebben Isten segítségét.

**Kiscsoport -**

Hogyan állsz Istennel? Lábmosásra, vagy fürdésre van szükséged?

Imaközösség – Imádkozzunk egymásért és saját magunkért az Istennel való kapcsolatunkkal kapcsolatban.

**0220–ÉNEKLÉS**

**0240 – SZÜNET**

**0300 - ÚRVACSORA**

0330 – csend – pörgős világunkban nem tudunk sokszor igazán elcsendesedni, ezért most ember próbáló feladatotok lesz, 10 percig csendben kell lenned, és próbálj belül is elcsendesedned, ha ez sikerült, hagyd, hogy feljöjjenek éleded mostani kérdései, és tedd fel Istennek, és hald meg, mit válaszol.

**0335 - ÉNEKLÉS**

**0355 – SZÜNET**

**0415 - IMASÉTA**

Az imaséta állomásai, részletes anyaga megtalálható a mellékletben.

**0445 – ÉNEKLÉS**

**0505 – SZÜNET**

**0520 – IMÁDKOZOM ÉRTED!**

Feladat: Mindenkinek osztunk ki tollat, papírt és egy lufit. A papírra írja fel a nevét (csak keresztnév) és imakéréseit. A cetlit rakja be a lufiba, majd fújja fel és kösse be azt. Ezután indul a lufi csata, ahol mindenkinek szereznie kell egy lufit. Ezután a lufit pukkassza ki, és a benne talált imakéréseket egyéni csendességben vigye Isten elé azért a személyért, aki írta azokat.

**Kellékek: Toll, papír, lufi, gombostű**

Folytatás – egy dobozba összeszedni a cetlikre írt imakéréseket, majd mindenki húzzon egyet, és könyörögjön társáért

**Kellék: doboz, vagy kalap**

05.40 - ÉNEKLÉS

06.00 – ZÁRÁS, BÚCSÚ